הקורפוס הראשון (קנדה)

הקורפוס הקנדי הראשון היה אחד משני הקורפוסים של הצבא הקנדי במהלך מלחמת העולם השנייה.

 היסטוריה 
מ-24 בדצמבר 1940 ועד להקמת הארמייה הקנדית הראשונה באפריל 1942, היה קורפוס קנדי אחד ללא מספר. הקורפוס הקנדי החל לפעול באיטליה בנובמבר 1943 כאשר הדיוויזיה הקנדית החמישית (המשוריינת) הצטרפה לדיוויזיה הקנדית הראשונה, שהוקצתה לארמייה השמינית הבריטית מיד לפני פלישת בעלות הברית לסיציליה ביולי 1943. על הקורפוס הקנדי פיקדו ברציפות הארי קריראר (6 באפריל 1942 עד 19 במרץ 1944), אדסון ברנס (20 במרץ 1944 עד 5 בנובמבר 1944) וצ'ארלס פולקס (10 בנובמבר 1944 עד 17 ביולי 1945).

עם זאת, הדיוויזיה הקנדית הראשונה השתתפה במערכה האיטלקית, במערכת נהר מורו ובקרב אורטונה בדצמבר 1943 כחלק מהקורפוס ה-5 הבריטי ורק בקרב הרביעי על מונטה קאסינו (מבצע נזר) במאי 1944 הקורפוס הקנדי לחם בקרב הראשון שלו כקורפוס מגובש. הארמייה השמינית החזיקה את הקורפוס בעתודה עד לאחר שקו גוסטב בעמק לירי הובקע ולאחר מכן תקף הקורפוס בהצלחה את קו ההגנה הבא, קו היטלר, זמן קצר לפני כיבוש בעלות הברית את רומא בתחילת יוני. לאחר שהשתתף במתקפת האביב של בעלות הברית בצפון איטליה לעבר פירנצה, השתתף הקורפוס במבצע אוליב, ההתקפה על הקו הגותי בספטמבר 1944 לפני שהועבר במהלך ינואר-פברואר 1945 במבצע גולדפלייק כדי להצטרף מחדש לשאר הארמייה הקנדית הראשונה בלגיה ובהולנד. שם השתתף הקורפוס במערכה להשלמת שחרור הולנד. ב-6 במאי 1945 בוואחנינכן, קיבל לוטננט-גנרל פולקס את כניעתו הסופית של יוהנס בלסקוביץ על כל הכוחות הגרמניים הנותרים שעדיין היו פעילים בהולנד. הקורפוס פורק ב-17 ביולי 1945 כחלק מהשחרור הכללי של הכוחות.

למרות שמבחינה נומינלית היה הקורפוס קנדי, הקורפוס הקנדי הראשון הכיל יסודות משמעותיים בתקופות שונות ממדינות בעלות הברית האחרות. למשל, באיטליה, במהלך ההתקפה על הקו הגותי בסתיו 1944, כלל הקורפוס את הדיוויזיה הרביעית הבריטית, דיוויזיית ניו זילנד השנייה וחטיבת ההרים היוונית השלישית. במהלך המערכה האחרונה לשחרור הולנד, כלל הקורפוס לזמן מה את הדיוויזיה ה-49 הבריטית.

 המאה ה-21 
בשנת 2015, אנשי מרכז הדוקטרינה וההדרכה של הצבא הקנדי, שבסיסו בקינגסטון, החלו ללבוש את תג השרוול של הקורפוס הקנדי הראשון על מדי הטקסים ומדי השירות. As shown on the Combat Training Centre website at facebook.com on 27 July 2015

 פעולות עיקריות 
שמאל|ממוזער| כוחות הקורפוס הקנדי המתקדמים מקו גוסטב לקוהיטלר במהלך מתקפת עמק לירי, 24 במאי 1944.
שמאל|ממוזער| אזרחים הולנדים שחוגגים את בואם של כוחות הקורפוס הקנדי הראשון באוטרכט לאחר הכניעה הגרמנית, 7 במאי 1945.
 מבצע טימברוולף, דצמבר 1943
 מבצע תפארת בוקר, דצמבר 1943
 מבצע נזר, מתקפת עמק לירי, מאי 1944
 מבצע זית, תקיפה בקו הגותי, ספטמבר 1944
 מבצע גולדפלייק, הובלה מאיטליה להולנד, פברואר -מרץ 1945
 מבצע משמיד, התקדמות מנימגן לארנהם, אפריל 1945
 התקדמות להארדרוויק שעל חוף האסלאם, אפריל 1945
 שחרור הולנד, מרץ-מאי 1945
 לוטננט גנרל פולקס מקבל את כניעת כל הכוחות הגרמניים בהולנד, 5 במאי 1945
 חובות אבטחה, אספקת חומרי סיוע ופרויקטים של תיקון תשתיות בהולנד, מאי -יולי 1945

 מפקדים Col. C. P. Stacey, Official History of the Canadian Army in the Second World War: The Canadian Army 1939-1945: An Official Historical Summary, Department of National Defence, Ottawa, Canada, 1948. 
 לוטננט גנרל אנדרו מק'נוטון, (19 ביולי 1940 עד 5 באפריל 1942)
 לוטננט גנרל הארי קריראר (8 באפריל 1942 עד 19 במרץ 1944)
 לוטננט גנרל אדסון ברנס (20 במרץ 1944 עד 5 בנובמבר 1944)
 לוטננט גנרל צ'ארלס פולקס (10 בנובמבר 1944 עד 17 ביולי 1945)

 הערות שוליים 

קטגוריה:יחידות צבא קנדיות במלחמת העולם השנייה
קטגוריה:זירת מערב אירופה במלחמת העולם השנייה
קטגוריה:קנדה במלחמת העולם השנייה